Negza-d si tefyirt-agi belli amedyaz yessexdem tamayunt deg usenfali iɛeddan akin i tilwat, anecta yemmal-d tunuɣt n teɣfesfelt, iswi seg usemres n tunuɣt-agi akken ad yernu umedyaz tahuski i usenfali-is udyiz d usiǧhed n unamek n tefyirt, d usiweḍ-is i yimeɣri neɣ amseflid akken iwata. di tidet tayri d aḥulfu ur yelli d aṭṭan, tawla d aṭṭan i yettḥazen amdan, maca di tefyirt-agi lmeqsud n umedyaz belli ilmeẓyen tceɣb-iten tayri am yiḍ am wass, nedhan kan di laɛcaq ǧǧan akk ayen-nniḍen.